**ELŐTERJESZTÉS**

**A KÉPVISELŐ-TESTÜLET**

**2021. október 4-i rendes ülésére**

**Előterjesztés**

**Szervezeti és működési szabályzat módosítása**

A napirendet tárgyaló ülés dátuma: 2021.10.04

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Jegyző

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

Nincs

**4. Tényállás bemutatása:**

A Magyar Közlöny 84. számában megjelent a településtervezéssel összefüggő egyes törvények módosításáról szóló törvény, amely többek közt tartalmazza a településkép védelméről szóló 2016. évi LXXIV. törvény (továbbiakban: Tktv.) változásait is.

A településtervezéssel összefüggő egyes törvények módosításáról” szóló 2021. évi XXXIX. törvény (a továbbiakban: Módtv.). A 2021. július 1-jén hatályba lépett Módtv. módosította többek között a Magyarország helyi önkormányzatairól szóló 2011. évi CLXXXIX. törvényt (a továbbiakban: Mötv.), valamint számos tekintetben a településkép védelméről szóló 2016. évi LXXIV. törvényt (a továbbiakban: Tktv.).

Főszabály szerint a településképi követelményekkel, és a településkép védelmével kapcsolatos hatásköröket a települési önkormányzat gyakorolja a Tktv 8. § (1) és (2) bekezdésében meghatározottak szerint, azonban a Tktv a 8/A. §-ban lehetőséget ad arra, hogy a Képviselő-testület a 8. §-ban foglalt önkormányzati hatósági hatásköröket a településképi rendeletben átruházza. A Képviselő-testület a településképi véleményezéssel, bejelentéssel kapcsolatos jogköröket átruházhatja a polgármesterre, vagy a polgármester helyett más, önkormányzathoz tartozó szervhez. A jogszabályváltozás előtt ezen hatáskörök címzettje a polgármester volt.

A hatáskör-módosításról a képviselő-testületnek 2021. október 31 . napjáig gondoskodnia kell

Kivezetésre került az az Mötv-vel összhangban nem álló szabály, miszerint önkormányzati hatósági ügyet közvetlenül a polgármesterre, és nem a testületre telepít a törvény. A képviselő-testület dönti el, hogy mint átruházható hatáskört átadja, vagy megtartja testületi hatáskörben például a településképi véleményezési eljárást vagy a településképi bejelentési eljárást. A módosítás az Mötv. 142/A. §-ával való összhangot biztosítja, ennek érdekében a képviselő-testület a Tktv. 8. §-ában foglalt önkormányzati hatósági hatásköröket a településképi rendeletben ruházhatja át.

Telki Község Önkormányzata Képviselő-testületének a településkép védelméről szóló 16/2017. (X.31.) önkormányzati rendeletének 20. §-a a településképi véleményezési eljárás lefolytatását és 25. §-a a településképi bejelentési eljárás lefolytatását a polgármester hatáskörébe utalja.

A módosítás lényege tehát az, hogy az Mötv. és Tktv. pontosítása miatt a felhatalmazást külön rögzíteni szükséges a képviselő-testület által a polgármesterre átruházott hatáskörök között. Az SzMSz. 1. számú mellékletébe 1. n) és o) pontként bekerül a fenti két eljárás. A módosítást jelen rendelet-tervezet 1. számú melléklete tartalmazza.

Fent leírtak figyelembevételével javaslom a Tktv. 8. §-ban meghatározott hatáskörök polgármesterre történő átruházását a településkép védelméről szóló 3/2021. (I. 28.) számú önkormányzati rendeletben, annak megfelelően, ahogy eredetileg is delegálták a hatáskört.

Ha a képviselő-testület továbbra is a polgármesteri hatáskörgyakorlást támogatja, akkor az Mötv. 53. § (1) bekezdés b) pontja értelmében az SZMSZ-t kell módosítania, és ebben kell rendelkezni a településképi egyedi hatásköröknek a polgármesterre átruházásáról. Ennek 2021. október 31-ig való teljesítésével a Tktv. 16/C. § (2) bekezdése megvalósul. A településképi rendelet módosítására tehát nincs szükség,

A Szervezeti és Működési Szabályzat módosítását igényli a szociális rendeletben történt hatáskör átvezetések kérdése is, melyet szintén az SZMSZ 1.számú mellékletében kell átvezetni..

Telki, 2021.szeptember 27.

 dr. Lack Mónika

 jegyző

**Telki község Önkormányzata**

**Képviselő-testületének .../2021. ( . ) önkormányzati rendelete**

**Telki község Önkormányzat Képviselő-testületének szervezeti és működési szabályzatáról szóló 20/2019. (X.28.) önkormányzati rendelet módosításáról**

Telki község Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény 44. §, 45. §, 48. § (2)-(4) bekezdés, 49. § (2) bekezdés, 50. §, 51. § (2) bekezdés, 52. § (1) bekezdés, 53. § (1)-(3) bekezdés, 57. § (1)-(2) bekezdés, 59. § (2) bekezdés, 68. § (3) bekezdés, 82. § (3) bekezdés, 84. § (2) bekezdésben foglalt felhatalmazás alapján, az Alaptörvény 32. cikk (1) bekezdés d) pontjában meghatározott feladatkörében eljárva a Telki község Önkormányzat Képviselő-testületének szervezeti és működési szabályzatáról szóló 20/2019. (X.28.) önkormányzati rendeletét az alábbiak szerint módosítja:

**1.§.**

Telki Község Önkormányzat Képviselő-testületének és szerveinek Szervezeti és Működési Szabályzatáról szóló 20/2019. (X.28.) önkormányzati rendelete (a továbbiakban: SZMSZ.) 3. számú melléklete helyébe e rendelet 1. számú melléklete lép a melléklet szerinti tartalommal.

**2.§.**

E rendelet a kihirdetését követő 5.napon lép hatályba.

 Deltai Károly dr. Lack Mónika

 polgármester jegyző

**1.számú melléklet**

1. A Polgármester feladatkörében különösen:

a.) döntést hoz a Telki név felvételével és használatával kapcsolatos eljárásban

b.) Döntést hoz az épített környezet alakításáról és védelméről szóló 1997. évi LXXVIII. törvény 28.§. (2) bekezdésében meghatározott kérdésben

c.) Engedélyezi a község címerének és zászlójának előállítását, forgalomba hozatalát és használatát

d.) Döntést hoz a szociális igazgatásról és ellátásokról valamint a gyermekvédelmi ellátásokról szóló 17/2017.(X.31.) Ör. számú rendeletben a polgármesterre ruházott szociális ellátások tekintetében.

e.) Megköti a szerződést önkormányzati segély pénzügyi szolgáltatási tevékenységnek nem minősülő kamatmentes kölcsön formájában történő nyújtása esetén

f.) Gyakorolja a közfoglalkoztatás szervezésével és a helyi foglalkoztatási viszonyok alakulásának figyelemmel kísérésével kapcsolatos hatásköröket

g.) Kiadja a behajtási engedélyt a 7,5 tonna megengedett legnagyobb össztömeget meghaladó tehergépjárművek helyi közútra történő behajtásához

h.) Dönt az éves költségvetésben részére meghatározott keret felhasználásáról

i.) Tulajdonosi hozzájárulást ad önkormányzati tulajdonú ingatlanok telekalakítási eljárása esetén

~~j.) Dönt a nem lakás céljára szolgáló ingatlanok esetében a bérleti díj kedvezmények kérdésében~~

k.) Aláírja a filmforgatási célú közterület-használati kérelmek esetén a hatóságiszerződést.

l.) Dönt a közterületek használatáról, a közterületek rendjéről szóló helyi rendeletben foglalt területi-foglalási kérelmekről, illetve ugyanezen rendeletben szabályozott korlátozása alóli felmentés kérdésében. 30

m.) Dönt a zaj- és rezgés elleni védelem helyi szabályairól szóló rendeletben szabályozott időkorlát alóli felmentésről

n.) Kiadja a településképi véleményezési, kötelezési eljárásról szóló rendeletben szabályozott településképi véleményt

o.) Kiadja a településképi bejelentési eljárásról szóló rendeletben szabályozott településképi bejelentés tudomásáról szóló igazolást.

p.) Csatlakozik az oktatási és kulturális ügyekért felelős minisztérium által évente meghirdetett Bursa Hungarica Felsőoktatási Önkormányzati Ösztöndíjrendszer pályázatához, aláírja a csatlakozási nyilatkozatot illetve, hogy pályázatra a mindenkori költségvetésben ezen a címen szereplő összeg erejéig a pályázatot benyújtsa.

q.) Az érdekeltségi hozzájárulás megfizetéséről a megvalósult közút műszaki átadását követően a Polgármester határozatban dönt.

r.) A polgármester a településképi kötelezésben előírtak megszegése esetén, e magatartás elkövetőjével szemben legalább 10.000,- Ft, legfeljebb 1.000.000,- Ft-ig terjedő bírságot szabhat ki.

**Részletes indokolás**

1. § A helyi településképvédelmi hatósági hatásköröket eredetileg a polgármesterhez rendelte a törvényalkotó. A közelmúltban változtatták meg úgy a törvényt, hogy elsődlegesen az önkormányzat képviselő-testülete dönthet ilyen kérdésekben, ha nem ruházza át másik önkormányzati szervre. A központi jogszabályokban előírt rövid eljárási határidőket testületi szerv (képviselő-testület vagy bizottság) működésével nehéz biztosítani.

Az egyes szociális ellátásokról szóló hatáskörök átadása is a rendelet mellékletében történő hatáskör átvezetést tesz szükségessé. Mindezek alapján érdemesebb egy fő döntésre jogosultra átruházni a hatásköröket.

 2. § Általános hatályba léptető rendelkezés.